

**Συνάντηση στον ΚΟΑ για τον Ναυτικό Όμιλο Κερύνειας**

Συνάντηση στα γραφεία του Κυπριακού Οργανισμού Αθλητισμού πραγματοποιήθηκε το πρωί της Τρίτης 19 Ιουλίου σχετικά με τον Ναυτικό Όμιλο Κερύνειας.

Οι βουλευτές του ΑΚΕΛ Χρίστος Χριστόφιας και Νίκος Κέττηρος βρέθηκαν στον ΚΟΑ μαζί με τον επικεφαλής του Γραφείου Προσφύγων Γιώργο Βασιλείου και συναντήθηκαν με τον Πρόεδρο του Οργανισμού Ανδρέα Μιχαηλίδη. Παρόντες ήταν επίσης το μέλος του ΔΣ ΚΟΑ Ανδρόνικος Ανδρονίκου, ο προϊστάμενος του αγωνιστικού αθλητισμού Πάρις Αβρααμίδης, ο προϊστάμενος του ΑΣΥΑ Ανδρέας Μαρκίδης και η υπεύθυνη για το ανθρώπινο δυναμικό Φρόσω Μανωλίδου.

Αντικείμενο της συζήτησής τους ήταν η βιωσιμότητα του Ναυτικού Ομίλου Κερύνειας, ο οποίος χρειάζεται οικονομική ενίσχυση αλλά και μεταφορά σε άλλο τόπο. Τονίστηκε η τεράστια σημασία που έχει η διατήρηση του Ναυτικού Ομίλου Κερύνειας και αναζητήθηκαν τρόποι όπως βοηθηθεί για να παραμείνει ζωντανός, συνεχίζοντας τη μεγάλη προσφορά του.